Ֆոլկ մետալ

**Ֆոլկ մետալ** (****), մետալ երաժշտության ժանր, որը կլանել է ժողովրդական երաժշտության տարրերը։ Ներառում է ժողովրդական երաժշտական գործիքներ, և, ոչ անպայման, ավանդական երգեցողության ոճերը։ Վաղ օրինակ է անգլիական Skyclad խումբը, որի դեբյուտային ալբոմը համարվում է ժանրի առաջին թողարկումներից մեկը։ 1990-ականների կեսերին տարբեր տարածաշրջանային բեմեր էին ձևավորվում, որտեղ իռլանդական Cruachan խումբը, իսպանական Mago de Oz- ը, իսրայելական Orphaned Land-ը և գերմանական Subway to Sally-ն զարգացնում էին համապատասխանաբար կելտիկ մետալը, արևելյան մետալը և միջնադարյան մետալը: Չնայած նրանց ներդրմանը, ֆոլկ մետալը բավականին մութ մնաց 1990-ականներին։ Հանրաճանաչությունը գալիս է 2000-ականներին, երբ մի շարք ֆին արվեստագետներ, ինչպիսիք են Finntroll-ը, Ensiferum-ը, Korpiklaani-ն, Turisas-ը և Moonsorrow-ը, լայն ճանաչում են ձեռք բերում:[⇨]

Պագան մետալը և վիկինգ մետալը կարող են ներառել ֆոլկ մետալ, մինչդեռ դրանք կարող են ամբողջությամբ անցնել բլեք մետալի։ Հետևաբար, այս տերմիններն ավելի հաճախ վերաբերվում են քնարական բովանդակության, այլ ոչ թե հնչյունային տարբերությունների։ Ծովահենների դիցաբանությունը ծածկված է պայռետ մետալում, որը ստեղծվել է գերմանական Running Wild խմբի կողմից դեռևս 1980-ականների վերջին, բայց հանրահայտ է դարձել միայն 2000-ականներին՝ շոտլանդական Alestorm խմբի և այլոց թողարկումներով։ Գոյություն ունի նաև , որը, սակայն, միշտ չէ, որ պարունակում է լատինաամերիկյան ֆոլկ։ Ավելի հաճախ այս տերմինը միավորում է Լատինական Ամերիկայից ծագումով մետալի բոլոր ներկայացուցիչներին։

## Պատմություն
### Ծագում (1990-ականների սկիզբ)
Skyclad-ը ստեղծվել է 1990 թվականին, նրանց դեբյուտային  (1991) ալբոմը թրեշ մետալ է, որի մի քանի լսելի է երաժիշտ Մայք Էվանի ջութակի ձայնը։ Ալբոմը ջերմորեն ընդունվեց երաժշտական մամուլի կողմից, հատկապես «The Widdershins Jig» երգը։ Այսպիսով, Skyclad-ը դարձավ ֆոլկ մետալի հիմնադիր։ Այս փաստը ընդունեց Քիթ Ֆեյը Cruachan խմբից։

Ժանրի մյուս վաղ կատարողներից էին իսպանական Mägo de Oz-ը, ովքեր հևի/փաուեր մետալին ավելացրեցին կելտական և իսպանական ժողովրդական մեղեդիներ, ջութակներ և ֆլեյտաներ։ Խումբը ձևավորեց և թողարկեց դեմոները 1989 թվականին, իսկ դեբյուտային ալբոմը թողարկվեց 1994 թվականին։ Պորտուգալական Moonspell խմբի դեբյուտային թողարկումը 1994 թվականի EP *Under the Moonspell-*ն է։ Նրա մեջ պարունակում են արևելյան ֆոլկի տարրեր։ Բայց հենց հաջորդ տարի՝ *Wolfheart* (1995) ալբոմի թողարկումով խումբը շարժվում է դեպի գոթիկ մետալ։

Ֆիննական Amorphis խումբը ստեղծվել է 1990 թվականին։ Նրանց երկրորդ ալբոմը *Tales from the Thousand Lakes* (1994) պարունակում էր բազմաթիվ գեղեցիկ մեղեդիներ՝ հիմնված ֆիննական ժողովրդական երաժշտության վրա։ Այս աշխատանքի շնորհիվ խումբը ձեռք բերեց լայն ժողովրդականություն և ճանաչում։ Այնուամենայնիվ, Ամորֆիսը չօգտագործեց ժողովրդական երաժշտական գործիքներ, մեծապես օգտագործվում էին սինթեզատորներ և, ընդհանուր առմամբ, ավելի ավելի նման էր դեթ դում մետալի։

### Տարածաշրջանային բեմեր (1990-ականների կեսեր)
#### Օրիենտալ մետալ
մինի|Orphaned Land 2007թ.
Orphaned Land- ը՝ պրոգրեսիվ մետալ խումբը, որը ստեղծվել է 1991 թվականին Իսրայելում, թողարկեց իր առաջին դեմոն 1993 թվականին և արագորեն գրավեց լեյբլերի ուշադրությունը իրենց անսովոր ձայնով։ *Sahara* դեբյուտային ալբոմը հաջորդեց 1994 թվականին։ Նրանց երաժշտությունը պարունակում է արևելյան երաժշտության տարրեր։ The Orphaned Land-ը համարվում է «օրիենտալ մետալ» կոչվող ոճի հիմնադիրներից մեկը։ 1993-ին Իսրայելում ստեղծվեց նաև մեկ այլ հայտնի օրիենտալ մետալ խումբ՝ Melechesh-ը՝ Երուսաղեմ քաղաքի առաջին հակաքրիստոնեական խմբերից մեկը։ Սկսած բլեք մետալից նրանք անցան արևելյան մետալի իրենց տարբերակին, որն իրենք իրենք անվանեցին միջագետքյան մետալ, որի առաջին դրսևորումը կարելի է լսել *The Siege of Lachish* (1996) մինիալբոմում։ 1992 թվականին Սինգապուրում ստեղծվեց Rudra-ն՝ բլեք մետալ խումբ, որը կազմված էր հնդիկներից և նվագում էր բլեք մետալ ոճով՝ ավանդական հնդկական կարնատիկ երաժշտության տարրերով։ Բացի այդ, երգերի բառերի բովանդակությունը պարունակում է սանսկրիտ լեզուն և վեդաները, հին մանտրաները և այլն։ Խումբը նկարագրում է իրենց ոճը որպես «վեդական մետալ»։

#### Միջնադարյան մետալ
մինի|Subway to Sally 2005թ.
Արևելագերմանական Subway to Sally խումբը ստեղծվել է 1992 թվականին, որպես անգլիալեզու ֆոլկ-ռոք խումբ, որը ներառում է իռլանդական և շոտլանդական երաժշտության տարրեր։ Սկսած *MCMXCV* երկրորդ ալբոմից, որը թողարկվել է 1995 թվականին, խումբը սկսեց իրենց երգերը կատարել գերմաներեն։ Skyclad խմբի ազդեցության տակ նրանք սկսում են փորձեր կատարել ծանր ռոքի և մետալի խառնուրդ ստանալով՝ հարստացված միջնադարյան մեղեդիներով, ստեղծագործությունների մեջ ներթափանցված պարկապզուկների, հարդի-գարդիի, լյուտի, մանդոլինի, ջութակի և ֆլեյտայի հնչյունների միջոցով՝ համակցված գերմանալեզու ռոմանտիկ պոեզիայի հետ։ Հաջողություն ձեռք բերելով բնօրրանում՝ Գերմանիայում, նրանք դառնում են «միջնադարյան մետալի» գյուտարարներ։ Շատ այլ խմբեր հետևեցին Subway to Sally-ն։ 1995 թվականին Բեռլինում ստեղծված In Extremo-ն զգալի հաջողությունների է հասել իր վառ կերպարների շնորհիվ։ Schandmaul խումբը հաջողություններ ունեցավ նաև գերմանական բեմում՝ իրենց անվանելով «ժամանակակից մինստրելներ»։

#### Կելտիկ մետալ
մինի|Primordial 2008թ.
Իռլանդական Cruachan խմբի *Tuatha Na Gael* դեբյուտային ալբոմը թողարկվել է 1995 թվականին, որպես կելտական երաժշտության և մետալի համադրություն, որն այսօր կոչվում է կելտիկ մետալ ()։ Primordial-ը՝ իրեն երկրորդ ալիքի բլեք մետալ համարող խումբը, թողարկեց իր առաջին դեմոն 1993 թվականին՝ Cruachan-ին զուգահեռ։ Նրանց երաժշտությունը նույնպես պարունակում է իռլանդական ֆոլկի տարրեր, բայց դրանք թաքնված են ավելի մռայլ ձայնի տակ։

#### Լատին մետալ
Պերուական Kranium խումբը ստեղծվել է 1984 թվականին։ Իր դեբյուտային *Sociedad o Suciedad* (1991) ալբոմում նա համատեղել է մահը, կործանումը և անդյան ֆոլկը։ Լատինաամերիկյան մետալի մեկ այլ վաղ ներկայացուցիչ է Kraken-ը, որոնց դեբյուտային ալբոմն է *Kraken IV… Piel de Cobre-*ն (1993)։ Այս ժանրի խմբերը հիմնականում ոգեշնչված են ինկերի մշակույթով (Յավարհիեմ, Չասկա, Կրանիում Պերուից, Արանդու Արակուաա, Տիերրամիստիկա, Տոկատա Մագնա Բրազիլիայից, Ազտրա Էկվադորից, Լլաքսայ Չիլիից, Գուահայհոկե Կոլումբիայից, Արայգո Արգենտինայից), կամ ացտեկների մշակույթով (Yaotl Mictlan, Muluc Pax, Kukulcan Մեքսիկայից)։

### Զարգացում (1990-ականների վերջ)
Նորվեգական Storm խումբը կարճատև ֆենոմեն էր, որը բաղկացած էր Fenriz-ից, Darkthrone-ից, Satyr-ից Satyricon-ից և Կարի Ռուեսլոտտենից The 3rd-ից և The Mortal-ից։ Նրանց միակ *[[Nordavind]]* ալբոմը թողարկվել է 1995 թվականին, և դրանում ժողովրդական գործիքների ձայնը նմանակվել է սինթեզատորի միջոցով։ Գերմանական Empyrium խումբը նույնպես օգտագործել է սինթեզատոր, որպեսզի ստեղծեն իրենց դեբյուտային *[[A Wintersunset]]* (1996) ալբոմի գորշ մթնոլորտը։

1996 թվականին լույս տեսավ գերմանական բլեք-մետալ նախագծի դեբյուտային ալբոմը, որը բաղկացած էր մեկ բազմագործիքավորից՝ Վրատյաս Վակյասից, որը հայտնի է որպես Ֆալկենբախ։ Ֆալկենբախի երաժշտությունը էպիկական էր, հագեցած լարայիններով, պարունակում էր ժողովրդական երաժշտության տարրեր, իսկ բառերը վերաբերում էին վիկինգներին, այդպիսով այն համադրում էր ֆոլկ մետալը վիկինգ մետալի հետ։ Նմանատիպ ժանրերի միաձուլում մշակվել է հաջորդ երկու տարիների ընթացքում Windir-ի, Månegarm-ի և Thyrfing- ի կողմից։

Ֆոլկ մետալ խմբերի մեծամասնությունից առաջ իսպանական Mägo de Oz խումբը ստեղծվել է 1989 թվականին, բայց մինչև 1994 թվականը թողարկել է իրենց դեբյուտային ալբոմը։ Խումբը բաղկացած էր ինը անդամից և ժամանակի ընթացքում նրանք սկսեցին նվագել փաուեր մետալ կելտիկ մետալի հետ։ Նրանք բավականին հայտնի էին իրենց հայրենի Իսպանիայում և Հարավային Ամերիկայում։ The Lord Weird Slough Feg ամերիկյան փաուեր մետալ խումբը ստեղծվել է 1990 թվականին և թողարկել է իրենց դեբյուտային ալբոմը 1996 թվականին։

Դում մետալ  ժանրի խումբը ստեղծվել է 1995 թվականին։ Սկսած իրենց երկրորդ՝ *Behind the Shadows,* ալբոմով (1998) նրանք երաժշտության մեջ սկսեցին ներառել ժողովրդական տարրեր։

### Ֆոլկ մետալի բում (2000-ականներ)
աջից|մինի| Fintroll 2008թ.
Առաջիններից մեկը, ով հայտնի դարձավ մեծ հանդիսատեսի հմր, ֆիննական Finntroll խումբն էր, որը ստեղծվել է դեռևս 1997 թվականին։ Նրա երկրորդ ալբոմը՝ *Jaktens Tid*-ը (2001), մեծ հաջողությամբ թողարկվեծ։ Այս ալբոմի որոշ երգերի վոկալները կատարել է Յոննե Յեռվելեան՝ մեկ այլ հայտնի ֆիննական խմբի վոկալիստը(Korpiklaani): Եթե, ընդհանուր առմամբ, ֆոլկ մետալ ժանրի խմբերը սկսեցին մետալ կատարումով, հետո միայն իրենց երաժշտության մեջ ավելացնելով ֆոլկ երաժշտության տարրեր, ապա Korpiklaani-ն, ընդհակառակը, սկսելով ֆոլկ երաժշտությունից, անցավ ֆոլկ մետալին։ Նրա պատմությունը սկսվեց Shamaani Duo դուետի ձևավորմամբ, որը կատարում էր սաամական ժողովրդական երաժշտություն։ Մեկ ալբոմի թողարկումից հետո դուետը վերածվում է Shaman խմբի, որը թողարկել է երկու ալբոմ։ 2003 թվականին «Korpiklaani» անվանափոխությունը արտացոլում էր երաժշտության մեջ տեղի ունեցած փոփոխությունները։ Ավանդական յոյկը և սամի լեզվի օգտագործումը վերացվեցին, իսկ սինթեզատորը փոխարինվեց իրական երաժշտական գործիքներով։ Մյուս կողմից Finntroll-ը օգտագործել է սինթեզատոր հումպա ոճում նվագելու համար։ Finntroll-ի ստեղնաշարի վարպետ Հենրի Սորվալին նույնպես Moonsorrow խմբի անդամ է, որը նա ստեղծել է դեռևս 1995 թվականին։ Moonsorrow-ը միախառնում է ֆոլկ մետալ, վիկինգ մետալ և սիմֆոնիկ երաժշտության տարրեր։ Հզոր ֆիննական ֆոլկ մետալ բեմի առկայությունը և նրա անդամների հաջողությունը նպաստեցին 2000-ականների սկզբին նոր խմբերի ի հայտ գալուն, ինչպիսիք են Cadacross-ը, Ensiferum-ը և ավելի ուշ Turisas-ը և Wintersun-ը։
աջից|մինի| Jonne Järvelä Korpiklaani-ից
Ֆինլանդիայից բացի ժանրի աճին նպաստել են նաև այլ եվրոպական երկրներ։ Skálmöld-ը հայտնվել է Իսլանդիայում, Otyg-ը և Vintersorg- ը՝ Շվեդիայում, Kampfar-ը, Lumsk-ը, Ásmegin-ը, Trollfest-ը Նորվեգիայում, Wuthering Heights-ը, Svartsot-ը, Huldre- ն, Týr-ը Դանիայում, Metsatöll- ը՝ Էստոնիայում, Obtest-ը Բուլղարիայում, Obtest-ը Լատվիայում, Elvenking- ը Իտալիայում, Eluveitie- ն Շվեյցարիայում, Dalriada-ն Հունգարիայում, Heidevolk- ը Նիդեռլանդներում, Equilibrium-ը, Suidakra-ն, Wolfchant-ը, Finsterforst-ը Գերմանիայում, Runic-ը Իսպանիայում, E-an-na-ն, Dirty shirt-ը Ռումինիայում, Brezno-ն Սլովենիայում, Viceroatia-ը Խորվաթիայում։

Եվրոպական մայրցամաքից դուրս ֆոլկ մետալը բավականին հազվադեպ է հանդիպում և ներառում է վերոհիշյալ The Lord Weird Slough Feg-ը, և ամերիկյան Agalloch խումբը։ Նրանց երաժշտությունը, բացի աշխարհագրորեն անոմալ ֆոլկ մետալից, ներառում է փորձարարական և էլեկտրոնային երաժշտության տարրեր։ Աշխարհագրորեն անոմալ ֆոլկ-մետալի այլ օրինակներ են կելտական մետալ խմբերը բրազիլայից Tuatha de Danann և արգենտինացի Skiltron: Folkearth-ը միջազգային ֆոլկ մետալ նախագիծ է, որին մասնակցում են եվրոպական մի շարք երկրների անդամներ։ Նախագիծը սկզբում ներառում էր 14 երաժիշտ։ Երկրորդ՝ *By the Sword of My Father* (2006) ալբոմում նրանց թիվը հասավ 31-ի։

Իսրայելում, բացի արևելյան մետալ կատարող խմբերից, կան խմբեր, որոնք իրենց երաժշտության մեջ օգտագործում են կլեզմեր (արևելյան Եվրոպայի հրեաների ավանդական երաժշտություն)։ Նման համագործակցության ամենավառ ներկայացուցիչը Gevolt խումբն է, որը հիմնադրվել է ԱՊՀ երկրների ներկայացուցիչներից։ Բուն ԱՊՀ երկրներում ֆոլկ մետալը Հայաստանում կատարում են Adana Project-ը և Rahvira-ն, DRYGVA, Lyutoverye, Kamaedzitca, Litvintroll, Znich Բելառուսում, Ulytau Ղազախստանում, Iriy և Tin Sontsya Ուկրաինայում։ Ռուսական խմբերից առավել հայտնի են Arkona, Gray, Kalevala, Svarga, Rakoth։ Ռուսաստանում նաև կան խմբեր, որոնք կատարում են ծանր մետալի և Ռուսաստանի այլ ժողովուրդների էթնիկ երաժշտության ձուլումից ձևավորված երգերը, օրինակ՝ Թաթարստանից Ak Bure և Baradzh, Psy Bayanay և 103 Յակուտիայից։

Ասիայում ֆոլկ մետալ կատարող ամենահայտնի խմբերն են՝ Bloodywood և Sitar Metal Հնդկաստանից, Mysterain, Black Kirin և Snowsedim Չինաստանից, Waggaki Band և Onmyo-za Ճապոնիայից, Gostwind Հարավային Կորեայից։ Չինական NAN խումբը կատարում է ֆոլկ մետալ ղազախական ֆոլկլորով։ 2010-2020-ական թթ. Մոնղոլիայում և Հյուսիսային Չինաստանում ծնվեց ֆոլկ-մետալի նոր ուղղություն, որը ծանր երաժշտության խառնուրդ է մոնղոլական ավանդական երաժշտության հետ։ Այս միտումի ներկայացուցիչների թվում են չինական Tengger Cavalry, Nine Treasures, Ego Fall և Suld խմբերը, ինչպես նաև Մոնղոլիայից The Hu-ն, ովքեր իրենց ոճն անվանում են խուննու ռոք։

Մետալ խմբերը, որոնք իրենց ստեղծագործություններում օգտագործում են ժողովրդական երաժշտության տարրեր, գոյություն ունեն նաև Ավստրալիայում և Օվկիանիայում։ Դրանցից ամենահայտնին են Alchemist-ը Ավստրալիայից, Alien Weaponry-ն Նոր Զելանդիայից և Shepherds Reign-ը Սամոայից։ Աֆրիկյան ֆոլկ մետալ խմբերից ամենահայտնին Arka'n-ն է Տոգոյից։

## Տեխնիկական պայմաններ
### Երաժշտություն
Որպես կանոն, ֆոլկ մետալը ներառում է մետալ ենթաոճերի միաձուլում տարբեր ազգագրական խմբերի ժողովրդական երաժշտության հետ։ Այսպիսով, Primordial, Melechesh և Finntroll խմբերը կատարում են բլեք մետալ ժողովրդական երաժշտության խառնուրդով։ The Lord Weird Slough Feg-ի, Mägo de Oz-ի և Turisas-ի երաժշտությունը ներառում է սիմֆոնիկ փաուեր մետալի տարրեր։ Գերմանանորվեգական Midnattsol խումբը ոգեշնչված է գոթիկ մետալով։ Պրոգրեսիվ միտումներ են նկատվում Elvenking, Lumsk ևTýr խմբերում։ Որոշ խմբեր չեն սահմանափակվում մետալ և ֆոլկ երաժշտության մեկ ենթաժանրով։ Օրինակ, Orphaned Land-ը խառնում է ֆոլկը, պրոգրեսիվ մետալը և դեթ դում մետալը կամ Ensiferum-ը, որի երաժշտությունը պարունակում է ֆոլկ, փաուեր մետալ և սիմֆոնիկ դեթ մետալի տարրեր։ Կան նաև խմբեր, որոնք օգտագործում են ոչ մետալ երաժշտության տարրեր։ Նորվեգական Glittertind խումբը ներառում է, ի թիվս այլոց, պանկ ռոքի տարրեր։ Agalloch խումբը բնութագրվում է նեոֆոլկի և պոստ ռոքի նկատմամբ մոտիկությամբ։

Ժանրի ժողովրդական տարրերը հաճախ արտացոլում են երաժիշտների էթնիկ ծագումները, օրինակ՝ սկանդինավյան երաժշտությունը Finntroll-ից և Korpiklaani-ից, կամ բալթյան ժողովրդական երաժշտությունը Metsatöll-ից և Skyforger-ից, կամ Մերձավոր Արևելքի ժողովրդական երաժշտությունը Orphaned Land-ից և Melechesh-ից։ Կելտական երաժշտություն կարելի է գտնել իռլանդական Cruachan և Waylander խմբերում, ինչպես նաև որոշ ոչ իռլանդական խմբերում, ինչպիսիք են Eluveitie, Runic կամ Tuatha de Danann: Տարբեր տարածաշրջանների ժողովրդական երաժշտությունը կատարում են Elvenking և Ensiferum-ը։

### Գործիքներ
աջից|մինի| Աննա Մերֆին Eluveitie-ից կարկաչով:
Ֆոլկ մետալն օգտագործում է մետալին բնորոշ գործիքները (կիթառ, բաս, հարվածային գործիքներ) և, ընդհանուր առմամբ, ժողովրդական գործիքներ, որոնք տատանվում են սովորականից մինչև էկզոտիկ։ Այնուամենայնիվ, որոշ խմբեր, ինչպիսիք են Týr-ը, աառանց ժողովրդական գործիքների են երաժշտություն ստեղծում։ Ամենատարածված գործիքը ջութակն է։ Skyclad, Subway to Sally, Schandmaul, Mägo de Oz, Silent Silent Scream of Godless Elegy, Korpiklaani, Lumsk, Elvenking, Eluveitie, Turisas և Tuatha de Danann խմբերը ջութակահարներ ունեն։ Թին վիսլը կամ ֆլեյտան հանդիպում են Cruachan, Waylander, Eluveitie, Metsatöll, Schandmaul и Morgenstern խմբերի մոտ։ Որոշ խմբեր առանձնացնում են իրենց էթնիկ ծագման կամ երկրի ավելի էկզոտիկ գործիքները։ Օրինակ, Skyforger-ը նվագում է լատվիական կուոկլեյով), Metsatöll-ը օգտագործում է էստոնական տորուպիլլը, Korpiklaani՝ կանթելե, Orphaned Land՝ ուդ ու սազ։

### Վոկալ
Ժանրը օգտագործում է տարբեր վոկալային ոճեր։ Կան նաև էքստրիմալ վոկալ խմբեր, ինչպիսիք են Finntroll-ը, Skyforger-ը, Moonsorrow-ը և մաքուր վոկալով խմբեր, ինչպիսիք են Mägo de Oz-ը, Metsatöll-ը։ Schandmaul, Primordial, Turisas, Windir և Wintersun խմբերն խմբերը օգտագործում են ինչպես մաքուր, այնպես էլ էքստրեմալ վոկալ։

Ժանրում կարելի է հանդիպել նաև ավանդական ժողովրդական երգեցողության։ Յոննե Յարվելեն յոիկ է կատարում Shaman-ի, Finntroll-ի և Korpiklaani-ի հետ։ Ժողովրդական երգեցողության ոճերը կարելի է լսել Equilibrium, Metsatöll, Skyforger և Orphaned Land-ից։

### Բառերը
աջից|մինի| Metsatoll խմբի անդամ՝ Լաուրի Ուունապուուն պարկապզուկ է նվագում:
Ֆոլկ մետալ ժանրի երգերի տեքստերում արվեստագետներն ավելի հաճախ անդրադառնում են հեթանոսության, բնության, ֆանտաստիկայի, դիցաբանության և պատմության թեմաներին։

Ֆոլկ մետալը ի սկզբանե ասոցացվում էր հեթանոսության հետ, երբ Մարտին Ուոքիկերը լքեց իր նախկին Sabbat խումբը, որ ստեղծի Skyclad-ը, մասամբ այն պատճառով, որ խումբը « չէր ցանկանում ավելի խորանալ դեպի հեթանոսություն»։ Skyclad-ի տեքստերը կապված էին հեթանոսության հետ։ Moonsorrow-ի Վիլ Սորվալիի համար նախընտրելի է «հեթանոսական մետալ» պիտակը, որովհետև «այն արտահայտում է գաղափարախոսություն, բայց ոչինչ չի ասում բուն երաժշտության մասին»։ Մյուս խմբերը, որոնք նախընտրում են «հեթանոսական մետալ» տերմինը, Cruachan, Eluveitie, Obtest և Skyforger են։

Բնության մասին երգում են տարբեր ֆոլկ մետալ խմբեր, օրինակ՝ Korpiklaani-ն, Elvenking- ը, Midnattsol-ը և Vintersorg- ը։ Agalloch խմբի համար բնությունը գլխավոր թեման է, «որովհետև մենք կցված ենք նրան, ինչը, ըստ էության, մարդկության զոհն է»։ Skyclad-ի բոլոր անդամները«Գրինփիսի և այլ կազմակերպությունների աջակիցներ են, քանի որ նրանք ոտքի են կանգնում և պայքարում են այն մարդկանց դեմ, ովքեր ցանկանում են ոչնչացնել մոլորակը»։

Ensiferum, Midnattsol, Cruachan երգերի բառերում պարունակում է ֆենտեզի։ Elvenking-ը ֆենտեզին օգտագործում է «որպես փոխաբերություն՝ ավելի խորը իմաստ թաքցնելու համար»։ Նույն կերպ Turisas-ի ֆենտեզին հակասում է այն հարցերի լուսաբանմանը, «որոնք ավելի խորն են և նշանակալից։

Կելտական մետալի խոսքերը հիմնված են կելտական դիցաբանության վրա։ Կելտերի պատմությունը կելտական մետալ խմբերի մեկ այլ հայտնի թեման է (օրինակ՝ Cruachan, Eluveitie, Primordial և Mael Mórdha): Սկանդինավյան դիցաբանությունը կարելի է գտնել Falkenbach, Týr, Finntroll, Mithotyn и Korpiklaani: Skyforger-ը  իրենց հայրենի Լատվիայի պատմության և դիցաբանության հիման վրա է ձևավորվել։ Melechesh-ը ոգեշնչված է Հին Միջագետքի առասպելներովև պատմությամբ։ Երգերի մեջ պատմական թեմաներ ներառող այլ խմբեր են Falconer-ը, Arafel-ը և Slechtvalk-ը։

NSBM ժանրի որոշ խմբեր, օրինակ՝ Nokturnal Mortum-ը, Darkness-ը և Kroda-ն, հայտնի է, որ անցել են պագան մետալ ժանրին, մի հանգամանք, որը Waylander-ի մենակատար Սիարան Օ'Հագանը համարում է «վիրավորանք իմ նման մարդկանց համար, ովքեր կապ չունեն ֆաշիստական իդեալների հետ»։ Նա նաև կարծում է, որ NSBM խմբերը պագան մետալ նվագում են «սխալ պատճառներով»։ Նեոնացիստների կողմից հեթանոսական սիմվոլների յուրացման պատճառով մի քանի ֆոլկ մետալ խմբեր նույնպես շփոթվել են NSBM-ի հետ։ Հետևաբար, այնպիսի խմբեր, ինչպիսիք են Cruachan- ը, Skyforger-ը, Moonsorrow-ը, Månegarm-ը և Týr-ը ստիպված էին անջատվել նացիզմից, ֆաշիզմից և ռասիզմից։ Skyforger-ն իրենց ալբոմի հետևի մասում ավելացրել է «No Nazi Stuff Here!» (հայերեն՝ «Ահստեղ նացիստական ոչինչ չկա!»): Ռիչարդ Լեդերերը Summoning-ից էսսե է տեղադրել խմբի կայքում, որտեղ նա դատապարտում է նացիոնալ սոցիալիզմը։ 2008 թվականի ապրիլին կայացած Paganfest-ին մասնակցած խմբերը գերմանական «Անտիֆա» շարժման կողմից մեղադրվում էին նացիզմին սադրելու, նաև ռասիստ և ֆաշիստ լինելու մեջ։ Moonsorrow's Ville Sorvali-ն և Týr's Heri Johnsen-ը համատեղ տեսաուղերձ են նկարել նրա համար, որպեսզի հերքելու այս պնդումները՝ նշելով, որ «ամենամեծ խնդիրներից մեկն այն է, որ մենք օգտագործում ենք հին սկանդինավյան սիմբոլներ, ինչպիսիք են S(ᛋ) Moonsorrow-ի  և T(ᛏ) Տիրի տարբերանշաններում»։

## Ծանոթագրություններ

Կատեգորիա:Մետալ երաժշտություն
Կատեգորիա:Ենթաժանրեր
Կատեգորիա:Ռոք երաժշտության ժանրեր